IN407A 2018/10-4, CONCESIÓN A ELÉCTRICA DE MOSCOSO, S. L., PARA LMTS, CM E CT VERDUCIDO, NO LUGAR DE AS ESTACAS, CONCELLO FORNELOS DE MONTES
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 11/06/2018)

Visto o expediente para outorgamento de autorización administrativa, declaración, en concreto, de utilidade pública e a necesidade da urxente ocupación que leva implícita e de autorización administrativa de construción das instalacións eléctricas que a continuación se describen: Con data 3 de abril de 2018 D. Innocent Garcia Galbis Alvillar, presenta escrito de alegacións nesta xefatura territorial en relación co expediente IN407A 2018/10-4, “LMTS, CM E CT Verducido-As Estacas”, que consisten basicamente en solicitar que a ubicación do centro de transformación proxectado se afaste mais dos lugares habitados da parroquia de Estacas en aras a preservar a seguridade dos veciños. Con data 12 de abril de 2018, a empresa Eléctrica de Moscoso presenta nesta xefatura territorial escrito de contestación ás alegacións no que indica que as dúas vivendas mais próximas ao centro de transformación atópanse a 60 e 80 metros respectivamente, e que se tivo en conta o posible rexeitamento dos veciños á ubicación do centro de transformación mais próximo ás vivendas, por elo escolleu unha ubicación que non é a mais óptima electricamente pero mais afastada das vivendas existentes. Polo tanto Eléctrica de Moscoso considera que afastalo mais das zonas habitadas non é admisible xa que non cumpriría a misión de atender o crecemento da demanda e provocaría un custo non xustificado. Unha vez examinados ambos escritos se conclúe que, en relación aos riscos potenciais para a seguridade dos veciños, non se indican cales polos alegantes, o proxecto asinado polo enxeñeiro técnico industrial Severino A. Calvar Fonterosa e visado polo colexio oficial de enxeñeiros técnicos industriais de A Coruña, a liña de media tensión subterránea e o proxecto realizáronse aplicando, entre outra normativa, o Real decreto 337/2014, de 9 de maio, polo que se aproba o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23, o Regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09 (Real decreto 223/2008 de 15 de febreiro) e o Regulamento electrotécnico de baixa tensión, non alegando D. Innocent Garcia Galbis Alvillar ningún incumprimento de dita normativa. Segundo o indicado no artigo 161 do Real decreto 1955/2000, de 1 de decembro, polo que se regulan las actividades de transporte, distribución, comercialización, subministro e procedementos de autorización de instalacións de enerxía eléctrica, e non tendo proposto o reclamante alternativa algunha ao trazado da instalación proxectada, procede la declaración de utilidade pública da instalación eléctrica aos efectos da expropiación forzosa dos bens e dereitos necesarios para o seu establecemento. En consecuencia, cumpridos os trámites ordenados na Lei 24/2013, do 26 de decembro, do Sector Eléctrico e nos Capítulos II e V do Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que se aproba o procedemento de autorización administrativa de construción, DOG nº 54 do 19 de marzo de 2014, esta xefatura territorial Conceder autorización administrativa, autorización administrativa de construción e declarar, en concreto, a utilidade pública e a necesidade da urxente ocupación que leva implícita dos bens afectados pola devandita instalación, cuxas características se axustarán en tódalas súas partes ás que figuran no proxecto de execución e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Estas autorizacións outórganse sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Contra a presente resolución poderá interpoñer recurso de alzada ante o Sr. Caporale Salmador, Miho e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 16 de maio de 2018. O xefe territorial Ignacio Rial Santomé